Diari Oficial de la Generalitat Valenciana


Sumari del DOGV 5481, del 30-03-2007 (2007/3800)

Resolució de 16 de març de 2007, del director general d'Obres Públiques, per la qual s'aprova definitivament el projecte bàsic de l'autovia CV-95 Orihuela-Costa (Alacant). Clau: 41-A-1925(2).
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5481

Data del DOGV
:   30-03-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/3800


Data del document
:   16-03-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Orihuela
    * pla d'urbanisme
    * xarxa de carreteres

Per Resolució de 7 de novembre de 2005, del director general d'Obres Públiques, es va aprovar inicialment el projecte bàsic de l'autovia CV-95. Orihuela-Costa (Alacant). Clau: 41-A-1925(2)".  
En el Butlletí Oficial de l'Estat número 273, de 15 de novembre de 2005, i en el Diari Oficial de la Comunitat Valenciana número 5.143, de 25 de novembre de 2005, es van publicar els anuncis en virtut dels quals s'iniciava el tràmit d'informació pública als efectes del que disposa la legislació vigent.  
Per Resolució de 21 de juliol de 2006, del director general d'Obres Públiques, es va aprovar definitivament el projecte bàsic de l'autovia CV-95. Orihuela-Costa (Alacant). Clau: 41-A-1925(2). Atés que es tracta d'una concessió que ix a licitació amb projecte bàsic, el projecte de construcció preveurà les possibles millores que oferisca el licitador i siguen aprovades, així com les determinacions que impose la Declaració d'Impacte Ambiental que, com indica el plec de clàusules administratives particulars, seran a càrrec exclusivament de l'adjudicatari, tot això amb els tràmits que legalment procedisquen.  
Havent dictat el 13 de març de 2007 la Secretaria Autonòmica de Territori i Medi Ambient la Declaració d'Impacte Ambiental del projecte de referència.  
En virtut de les atribucions assignades pel Decret 114/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Infraestructures i Transport, atés l'informe emés per la Divisió de Carreteres, amb els efectes indicats en l'article 22 de la Llei 6/1991, de la Generalitat Valenciana, de 27 de març, de Carreteres de la Comunitat Valenciana, i de l'article 123 del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques, així com per delegació de l'Orde del conseller d'Infraestructures i Transport d'1 d'agost de 2003 (DOGV núm. 4.560), resolc:  
Primer  
Aprovar definitivament el projecte bàsic de l'autovia CV-95. Orihuela-Costa (Alacant). Clau: 41-A-1925(2).  
Segon  
Vist el que establixen l'article 20 i següents de la Llei 6/1991, de 27 de març, de Carreteres de la Generalitat Valenciana, raons d'interés públic aconsellen la publicació d'esta resolució d'acord amb el que disposen l'article 60 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la present resolució que exhaurix la via administrativa es podrà interposar, amb caràcter potestatiu, recurs de reposició davant del director general d'Obres Públiques en el termini d'un mes, comptador des de l'endemà de la publicació, en virtut del que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, de 13 de gener (BOE núm.12, de 14 de gener).  
No obstant el que disposa el paràgraf anterior, la present resolució podrà ser impugnada directament davant del Jutjat Contenciós Administratiu de la ciutat de València, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de la publicació o, si escau, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que es puga interposar, si correspon, qualsevol altre recurs que es considere procedent.  
València, 16 de març de 2007.- El director general d'Obres Públiques: Victoriano Sánchez-Barcáiztegui Moltó.